
Tisztelt Főosztályvezető Úr, Kedves Tamás!
48/2011.  szám alatt írott megkeresésünkre, 2011-01-28. dátummal,  KU/VF/409/1/2011. ügyiratszámon, az útügyi, vasúti és hajózási elnök-helyettes nevében és megbízásából a váltóállítási nehézményekkel kapcsolatos tényállás tisztázása céljából hatósági végzést bocsátottál ki a MÁV ZRt. felé.
A végzésben előírt feladatokat, mérési jegyzőkönyveket a MÁV ZRt -nek  2011. március 31 ig. kellett számotokra megküldenie.

Időközben egy másik, a Nyugati Pályaudvar forgalombiztonsági helyzetével kapcsolatos, elnök úrnak írott ( 343/2011 )  levélben jeleztük, hogy a váltóerő mérésekre elég sajátos módon került sor. Az állomásfőnökség által kijelölt váltókon, a számotokra készülő mérési jegyzőkönyvet megelőzően, napokon át karbantartási-javítási munkákat végzett a biztosítóberendezési, illetve a pályafenntartási szakszolgálat. Mikor a mérés éjszakáján a helyszínen olyan váltó mérését kértük melyhez korábban nem nyúltak, akkor ettől mereven elzárkóztak a szakszolgálatok. 

Összességében, azonban  a két budapesti fejpályaudvaron /Déli, Nyugati/ még így is valamelyest javultak a váltókezelők munkafeltételei.

Momentán azt szeretném kérni, hogyha az ügyek valamelyikében született részetekről valamilyen írásos anyag, vagy kötelezvény a MÁV ZRt. felé, azt szíveskedjetek számunkra is megküldeni. 
Eddigi segítő közreműködéseteket ezúton is köszönöm.

Budapest, 2011-04-29

